CELEX: 62017TA0326
Language: sk
Date: 2022-03-30 00:00:00
Title: Vec T-326/17: Rozsudok Všeobecného súdu z 30. marca 2022 – Air Canada/Komisia („Hospodárska súťaž – Kartely – Trh nákladnej leteckej dopravy – Rozhodnutie, ktorým sa konštatuje porušenie článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskom o leteckej doprave – Koordinácia prvkov ceny za služby nákladnej leteckej dopravy (palivová prirážka, bezpečnostná prirážka, platba provízie z prirážok) – Výmena informácií – Územná právomoc Komisie – Právo na obhajobu – Chýbajúce nové oznámenie o výhradách – Jediné a pokračujúce porušenie – Späťvzatie žiadosti o zhovievavosť – Neobmedzená právomoc“)

23.5.2022   
            
            
               SK
            
            
               Úradný vestník Európskej únie
            
            
               C 207/25
            
         
      Rozsudok Všeobecného súdu z 30. marca 2022 – Air Canada/Komisia
      (Vec T-326/17) (1)
      
      („Hospodárska súťaž - Kartely - Trh nákladnej leteckej dopravy - Rozhodnutie, ktorým sa konštatuje porušenie článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskom o leteckej doprave - Koordinácia prvkov ceny za služby nákladnej leteckej dopravy (palivová prirážka, bezpečnostná prirážka, platba provízie z prirážok) - Výmena informácií - Územná právomoc Komisie - Právo na obhajobu - Chýbajúce nové oznámenie o výhradách - Jediné a pokračujúce porušenie - Späťvzatie žiadosti o zhovievavosť - Neobmedzená právomoc“)
      (2022/C 207/33)
      Jazyk konania: angličtina
      
         Účastníci konania
      
      
         Žalobkyňa: Air Canada (Saint-Laurent, Quebec, Kanada) (v zastúpení: T. Soames, I.-Z. Prodromou-Stamoudi, advokáti, a J. Joshua, barrister)
      
         Žalovaná: Európska komisia (v zastúpení: A. Dawes a H. Leupold, splnomocnení zástupcovia, za právnej pomoci G. Peretz, QC)
      
         Predmet veci
      
      Návrh podľa článku 263 ZFEÚ na zrušenie rozhodnutia Komisie C(2017) 1742 final zo 17. marca 2017 týkajúceho sa konania podľa článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave (vec AT.39258 – Nákladná letecká doprava) v rozsahu, v akom sa týka žalobkyne, a subsidiárne návrh na zrušenie resp. zníženie výšky pokuty, ktorá jej bola uložená
      
         Výrok rozsudku
      
      
                  1.
               
               
                  Článok 1 ods. 1 písm. a), článok 1 ods. 2 písm. a), článok 1 ods. 3 písm. a) a článok 1 ods. 4 písm. a) rozhodnutia Komisie C(2017) 1742 final zo 17. marca 2017 týkajúceho sa konania podľa článku 101 ZFEÚ, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave (vec AT.39258 – Nákladná letecká doprava) sa zrušuje v rozsahu, v akom určuje účasť spoločnosti Air Canada na zložke jediného a pokračujúceho porušenia predstavujúcej odmietnutie zaplatiť provízie z prirážok.
               
            
                  2.
               
               
                  Výška pokuty uloženej spoločnosti Air Canada v článku 3 písm. a) rozhodnutia C(2017) 1742 final sa stanovuje na 17 952 000 eur.
               
            
                  3.
               
               
                  Žaloba sa v zostávajúcej časti zamieta.
               
            
                  4.
               
               
                  Európska komisia znáša dve tretiny vlastných trov konania ako aj tretinu trov konania spoločnosti Air Kanada.
               
            
                  5.
               
               
                  Air Canada znáša dve tretiny svojich vlastných trov konania.
               
            
         (1)  Ú. v. EÚ C 239, 24.7.2017.